Pres. Trump se 'gedigte' gebundel | Maroela Media
Pres. Trump se 'gedigte' gebundel
Donald Trump se twiets is in gedigte saamgevat. (Foto: Iwoot)
Wonder jy wat om vir vriende en familie vir Kersfees te koop? Pres. Donald Trump van die VSA se wyshede is in die vorm van gedigte in 'n boek saamgevat: The Beautiful Poetry of Donald Trump.
Rob Sears, 'n Britse fiksie- en komedieskrywer, het deur Trump se twiets en openbare stellings van die afgelope 30 jaar gewerk en die georden. Só het hy 'n "skatkis van pragtig verse" ontdek, volgens 'n beskrywing van die boek.
Politieke ontleders en kritici skeer gereeld gek met Trump se uitlatings op sosiale media. Sommige het selfs al gesê Trump skryf soos "'n gr.3-leerder sonder 'n woordeskat".
"Hierdie innoverende versameling gee lesers 'n blik op Trump se diepste gedagtes en oortuigings oor 'n hele reeks onderwerpe en ontbloot 'n hele nuwe kant van Trump wat tot dusver verborge was," luidens die beskrywing.
Sears het aan die Britse koerant The Guardian gesê Trump se uitlatings verleen hulle tot poësie. "Hy praat in baie kompakte frases met min woorde, wat jou baie vertel van wie hy is. Dit is nie so ver verwyderd van poësie nie," sê Sears.
Die boek is ook op die Sunday Times se lys van beste verkopers, al is dit in die no. 1174-posisie.
Amerika digbundel Donald Trump twitter
Isis-leier dood in klopjag
Ek wonder of dit nou weer 'n verkleinerende poging is teen Trump? eish
Yster President Donald Trump.
Dag amper dit is die eerste April toe ek die berig sien.
Kom ons kyk na die feite. Donald Trump is n digter en n uitstekende besigheidsman en hy is dit alles, maar hy is nie n goeie president nie, omrede goeie presidente hulself nie skuldig maak aan fopnuus deur die feite te verdraai sodat dit slegs hulle eie beursie en beeld poets nie! Trump ly duidelik aan n kombinasie van liegsiekte en n meerderwaardigheids kompleks wat aanleiding gee tot magmisbruik en dit tesame met n fopkuif wat hom seersekerlik hinder. Moet my asseblief nie verkeerd verstaan nie, ek veroordeel Trump nie as mens nie, ek veroordeel Trump se dade van die… Lees meer »